รายงานการประชุมสภาองค์การบริหารส่วนตำบลโนนเมืองพัฒนา

สมัยประชุมสามัญ สมัยที่ ๓ ครั้งที่ ๑

ประจำปี พ.ศ. ๒๕๖๓

วันที่ ๖ เดือน สิงหาคม พ.ศ. ๒๕๖๓

ณ ห้องประชุมองค์การบริหารส่วนตำบลโนนเมืองพัฒนา

………………………………………….

ผู้มาประชุม ๒๑ คน ผู้ไม่มาประชุม - คน ผู้เข้าร่วมประชุม ๑๘ คน

ผู้มาประชุม

๑. นายอำนวย บอขุนทด ประธานสภา อบต.

๒. นายจรูญ แก่นกลางดอน รองประธานสภา อบต.

๓. นายสุรชัย ยะสูงเนิน สมาชิก อบต. หมู่ ๒

๔. นายบุญโย ศรีเชียงหวาง สมาชิก อบต. หมู่ ๒

๕. นายสายพิณ แจ้งสันเทียะ สมาชิก อบต. หมู่ ๓

๖. นางสาวนิตยา ไชยกิจ สมาชิก อบต. หมู่ ๓

๗. นายประเสริฐ แก่นสูงเนิน สมาชิก อบต. หมู่ ๔

๘. นายประสิทธิ์ เหียดขุนทด สมาชิก อบต. หมู่ ๕

๙. นางมณี เติมพุทรา สมาชิก อบต. หมู่ ๕

๑๐. นายเฉลิม วิริยะ สมาชิก อบต. หมู่ ๖

๑๑. นายบุญช่วย แห่สันเทียะ สมาชิก อบต. หมู่ ๖

๑๒. นางสาวขวัญเรือน วิริยะ สมาชิก อบต. หมู่ ๗

๑๓. นายสมเกียรติ หึกขุนทด สมาชิก อบต. หมู่ ๗

๑๔. นายวิชัย ลาภขุนทด สมาชิก อบต. หมู่ ๘

๑๕. นายบุญช่วย เหิมขุนทด สมาชิก อบต. หมู่ ๘

๑๖. นายทองเปลว เหียนขุนทด สมาชิก อบต. หมู่ ๙

๑๗. นายเกรียงศักดิ์ ชิดพังเทียม สมาชิก อบต. หมู่ ๑๐

๑๘. นายแสวง เลือดขุนทด สมาชิก อบต. หมู่ ๑๐

๑๙. นายทนงค์ รามสันเทียะ สมาชิก อบต. หมู่ ๑๑

๒๐. นายสลิด ใจชอบ สมาชิก อบต. หมู่ ๑๑

๒๑. สิบเอกยุทธภูมิ ขันทอง เลขานุการสภา อบต.

ผู้ไม่มาประชุม

-ไม่มี

ผู้เข้าร่วมประชุม

๑. นายเติม พันชนะ นายก อบต.โนนเมืองพัฒนา

๒. นายจรัส โกฏค้างพลู รองนายก อบต.โนนเมืองพัฒนา

๓. นายประสิทธิ์ ยอดพังเทียม รองนายก อบต.โนนเมืองพัฒนา

- ๒ -

๔. นายสนิท ชอบเรียบร้อย เลขานุการนายก อบต.โนนเมืองพัฒนา

๕. นางภัณฑิลา กรึงพุทรา เจ้าพนักงานจัดเก็บรายได้ชำนาญงาน

๖. นายยุธยา กุลภา นักจัดการงานทั่วไปชำนาญการ

๗. นายจรัสศักดิ์ อุทรักษ์ เจ้าพนักงานป้องกันและบรรเทาสาธารณภัยฯ

๘. นางภากรรณกุล แก้วกลัด นักวิเคราะห์นโยบายและแผนชำนาญการ

๙. นางสุทิสา ภู่พงษ์พัฒน์ ผู้อำนวยการโรงเรียนบ้านคลองแค

๑๐. นางสาวธัญชนก สมณชื่น หัวหน้าสำนักปลัด

๑๑. นายเย็น ชั่งพรม ผู้ช่วยผู้ใหญ่บ้านดงมะเกลือ ม.๖

๑๒. นายอมรเทพ บมขุนทด ผู้ช่วยผู้ใหญ่บ้านโนนเมือง ม.๑

๑๓. นายโฉม เดินขุนทด ผู้ช่วยผู้ใหญ่บ้านสระสี่เหลี่ยม ม.๙

๑๔. นายสำเรียง เถื่อนสันเทียะ ผู้ช่วยผู้ใหญ่บ้านห้วยดินดำ ม.๕

๑๕. นางสารินี สงขาว ครูโรงเรียนบ้านโนนเมือง

๑๖. นางบังอร โกฏิกลางดอน นักวิชาการศึกษาฯ

๑๗. นายบรรจง พอขุนทด ผู้ใหญ่บ้านคลองแคเหนือ ม.๔

๑๘. นางสาวปพิชญ์ชญา คมขุนทด นักพัฒนาชุมชนชำนาญการ

-๓-

**เริ่มประชุมเวลา ๐๙.๓๐ น.**

เมื่อที่ประชุมพร้อมแล้ว นายอำนวย บอขุนทด ประธานสภาองค์การบริหารส่วนตำบลโนนเมืองพัฒนา ซึ่งเป็นประธานในที่ประชุม จุดเทียนธูป บูชาพระรัตนตรัย และกล่าวเปิดประชุม ดำเนินการประชุมตามวาระดังต่อไปนี้

**ระเบียบวาระที่ ๑ เรื่องที่ประธานจะแจ้งต่อที่ประชุม**

นายอำนวย บอขุนทด -ประกาศสภาองค์การบริหารส่วนตำบลโนนเมืองพัฒนา เรื่อง เรียกประชุม

ประธานสภาฯ สภาองค์การบริหารส่วนตำบล สมัยประชุมสามัญ สมัยที่ ๓ ประจำปี พ.ศ.๒๕๖๓

มีกำหนดไม่เกิน ๑๕ วัน ตั้งแต่วันที่ ๑ – ๑๕ สิงหาคม ๒๕๖๓

**ระเบียบวาระที่ ๒ รับรองรายงานการประชุม (สมัยประชุมวิสามัญ สมัยที่ ๓ ประจำปี พ.ศ.๒๕๖๓**

**เมื่อวันที่ ๑๕ มิถุนายน ๒๕๖๓)**

นายอำนวย บอขุนทด - สำหรับรายงานการประชุมสภาองค์การบริหารส่วนตำบลโนนเมืองพัฒนา

ประธานสภาฯ สมัยประชุมวิสามัญ สมัยที่ ๓ ประจำปี พ.ศ. ๒๕๖๓ เมื่อวันที่ ๑๕ มิถุนายน ๒๕๖๓

ตามที่ได้แจกสำเนารายงานการประชุมให้กับสมาชิกได้ตรวจสอความถูกต้อง ลำดับ

ต่อไปขอเชิญเลขานุการสภา ฯ ชี้แจงครับ

สิบเอกยุทธภูมิ ขันทอง - ขอชี้แจงสรุปรายงานการประชุมสภาองค์การบริหารส่วนตำบลโนนเมืองพัฒนา สมัยประชุม

เลขาประธานสภาฯ วิสามัญ สมัยที่ ๓ ประจำปี พ.ศ.๒๕๖๓ เมื่อวันที่ ๑๕ มิถุนายน ๒๕๖๓ ดังนี้

ผู้มาประชุม ๒๑ คน ผู้ไม่มาประชุม - คน ผู้เข้าร่วมประชุม ๔๙ คน เริ่มประชุม เวลา ๐๙.๓๐ น. **ระเบียบวาระที่ ๑** เรื่องที่ประธานจ้างต่อที่ประชุม จำนวน ๑ เรื่อง

**ระเบียบวาระที่ ๒** รับรองรายงานการประชุม ฯ สมัยประชุมวิสามัญ สมัยที่ ๒ ประจำปี

พ.ศ. ๒๕๖๓ เมื่อวันที่ ๘ พฤษภาคม ๒๕๖๓

ยกมือรับรอง ๑๙ เสียง งดออกเสียง ๑ เสียง (ประธานสภาฯ)

**ระเบียบวาระที่ ๓** กระทู้ถาม ไม่มี

**ระเบียบวาระที่ ๔** เรื่องที่คณะกรรมการที่สภาท้องถิ่นตั้งขึ้นพิจารณาเสร็จแล้ว ไม่มี

**ระเบียบวาระที่ ๕** เรื่องที่เสนอใหม่ มีจำนวน ๓ เรื่อง คือ

๕.๑ การพิจารณาร่างแผนพัฒนาท้องถิ่น (พ.ศ.๒๕๖๖๑-๒๕๖๕) เปลี่ยนแปลง เพิ่มเติม ครั้งที่ ๓ มติที่ประชุมเห็นชอบ ๑๙ เสียง ไม่เห็นชอบ – เสียง งดออกเสียง ๑ เสียง (ประธานสภาฯ)

๕.๒ ขออนุมัติแก้ไขเปลี่ยนแปลงคำชี้แจงงบประมาณรายจ่าย ประจำปีงบประมาณ พ.ศ.๒๕๖๓ มาตรฐานครุภัณฑ์ซึ่งประกาศใหม่ฉบับเดือนพฤษภาคม ๒๕๖๓ มติที่ประชุมเห็นชอบ ๑๙ เสียง ไม่เห็นชอบ – เสียง งดออกเสียง ๑ เสียง (ประธานสภาฯ)

๕.๓ การพิจารณาจ่ายขาดเงินสะสมประจำปีงบประมาณ พ.ศ.๒๕๖๓ ครั้งที่ ๒ มติที่ประชุมเห็นชอบ ๑๙ เสียง ไม่เห็นชอบ – เสียง งดออกเสียง ๑ เสียง (ประธานสภาฯ)

**ระเบียบวาระที่ ๖** เรื่องอื่น ๆ และปิดประชุม เวลา ๑๔.๓๐ น.

-๔-

นายอำนวย บอขุนทด - ตามที่เลขานุการสภาฯ ได้สรุปชี้แจงรายงานการประชุมครั้งที่แล้ว มีท่าน

ประธานสภาฯ ใดจะซักถาม หรือแก้ไขมติหรือข้อความใดที่จะขอเปลี่ยนแปลงหรือเพิ่มเติม

หรือไม่ ถ้าไม่มี ผมจะขอมติที่ประชุมว่า “สมาชิกท่านใด เห็นสมควรรับรองรายงานการประชุม สมัยประชุมวิสามัญ สมัยที่ ๓ ประจำปี พ.ศ. ๒๕๖๓ เมื่อวันที่ ๑๕ มิถุนายน ๒๕๖๓ ขอให้ยกมือขึ้น”

ที่ประชุม - รับรองรายงานการประชุม สมัยประชุมวิสามัญ สมัยที่ ๓ ประจำปี พ.ศ. ๒๕๖๓

เมื่อวันที่ ๑๕ มิถุนายน ๒๕๖๓ ยกมือรับรอง ๑๙ เสียง ยกมือไม่รับรอง - เสียง

งดออกเสียง ๑ เสียง (ประธานสภา ฯ)

**ระเบียบวาระที่ ๓ กระทู้ถาม**

**- ไม่มี**

**ระเบียบวาระที่ ๔ เรื่องที่คณะกรรมการที่สภาท้องถิ่นตั้งขึ้นพิจารณาเสร็จแล้ว**

**- ไม่มี**

**ระเบียบวาระที่ ๕ เรื่องที่เสนอใหม่**

**๕.๑ การพิจารณาร่างข้อบัญญัติงบประมาณรายจ่าย ประจำปีงบประมาณ พ.ศ. ๒๕๖๔**

**วาระที่ ๑ ขั้นรับหลักการ**

นายอำนวย บอขุนทด - ด้วย นายเติม พันชนะ นายก อบต.โนนเมืองพัฒนา ได้เสนอร่างข้อบัญญัติ

ประธานสภาฯ งบประมาณรายจ่ายประจำปีงบประมาณ พ.ศ. ๒๕๖๔ เพื่อให้ที่ประชุมสภาฯ ได้พิจารณา ให้

ความเห็นชอบ ดังนั้นจึงขอให้นายก อบต. โนนเมืองพัฒนา ได้แถลงงบประมาณ

ประกอบงบประมาณรายจ่าย ประจำปีงบประมาณ พ.ศ. ๒๕๖๔ พร้อมหลักการ

และเหตุผลให้ที่ประชุมทราบ ขอเชิญครับ

สิบเอกยุทธภูมิ ขันทอง - เรียนประธานสภาองค์การบริหารส่วนตำบลโนนเมืองพัฒนา ข้าพเจ้าขอเสนอร่างข้อบัญญัติ

เลขานุการสภา อบต. องค์การบริหารส่วนตำบล เรื่อง งบประมาณรายจ่ายประจำปี งบประมาณ

พ.ศ. ๒๕๖๔ ฉบับนี้มาเพื่อโปรดนำเสนอต่อที่ประชุมสภาองค์การบริหารส่วนตำบล

โนนเมืองพัฒนาพิจารณาในสมัยประชุมนี้ โดยอาศัยอำนาจตามระเบียบกระทรวง

มหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ.๒๕๔๑ แก้ไขเพิ่มเติมถึง (ฉบับที่ ๓) พ.ศ.๒๕๔๓

หมวดที่ ๑ อำนาจหน้าที่ของเจ้าหน้าที่งบประมาณ

ข้อ ๘ ให้เจ้าหน้าที่งบประมาณมีอำนาจหน้าที่จัดทางบประมาณกับปฏิบัติการอื่นตามที่กำหนดไว้ในระเบียบนี้และให้มีอำนาจหน้าที่เกี่ยวกับงานงบประมาณ ดังต่อไปนี้ด้วย

1. เรียกให้หน่วยงานต่าง ๆ เสนอประมาณการรายรับและรายจ่ายตามแบบ และหลักเกณฑ์พร้อมด้วยรายละเอียดที่กำหนดตามระเบียบ ข้อบังคับ คำสั่งหรือหนังสือสั่งการกระทรวงมหาดไทย

(๒) วิเคราะห์งบประมาณและการจ่ายเงินของหน่วยงานต่างๆ

(๓) สั่งการ ควบคุม กำกับ ดูแล เจ้าหน้าที่จัดทำเอกสารงบประมาณ และรวบรวมเป็น ร่างงบประมาณรายจ่ายประจำปี

หมวด ๓ วิธีการจัดทำงบประมาณ

- ๕ –

ข้อ ๒๒ ให้ใช้แผนพัฒนาขององค์กรปกครองส่วนท้องถิ่นเป็นแนวทางในการจัดทำงบประมาณ ให้หัวหน้า หน่วยงานจัดทำประมาณการรายรับ และประมาณการรายจ่ายและให้หัวหน้าหน่วยงานคลังรวบรวมรายงานการเงิน และสถิติต่างๆ ของทุกหน่วยงานเพื่อใช้ประกอบการคำนวณขอตั้งงบประมาณเสนอต่อเจ้าหน้าที่งบประมาณ ข้อ ๒๓ ให้เจ้าหน้าที่งบประมาณทำการพิจารณาตรวจสอบ วิเคราะห์ และแก้ไขงบประมาณในชั้นต้นแล้ว เสนอต่อคณะผู้บริหารท้องถิ่น

เมื่อคณะผู้บริหารท้องถิ่นได้พิจารณาอนุมัติให้ตั้งเงินงบประมาณยอดใดเป็นงบประมาณประจำปีแล้วให้ เจ้าหน้าที่งบประมาณรวบรวมและจัดทำเป็นร่างงบประมาณรายจ่ายเสนอต่อคณะผู้บริหารท้องถิ่นอีกครั้งหนึ่งเพื่อ คณะผู้บริหารท้องถิ่นได้นำเสนอต่อสภาท้องถิ่น ภายในวันที่ ๑๕ สิงหาคม โดยมีรายละเอียดดังต่อไปนี้

**๑.สถาณะการคลัง**

๑.๑ งบประมาณรายจ่ายทั่วไป

ในปีงบประมาณ พ.ศ.๒๕๖๓ ณ วันที่ ๒ สิงหาคม พ.ศ.๒๕๖๓ องค์การบริหารส่วนตำบลโนนเมืองพัฒนามีสถานะการเงินดังนี้

๑.๑.๑ เงินฝากธนาคาร จำนวน ๓๐,๘๐๘,๕๖๖.๘๙ บาท

๑.๑.๒ เงินสะสม จำนวน ๙,๔๓๑,๑๘๘.๔๔ บาท

๑.๑.๓ เงินทุนสำรองเงินสะสม จำนวน ๑๒,๔๓๘,๗๓๒.๒๖ บาท

๑.๑.๔ รายการที่กันเงินไว้แบบก่อหนี้ผูกพันและยังไม่ได้เบิกจ่าย

จำนวน ๐ โครงการ รวม ๐.๐๐ บาท

๑.๑.๕ รายการที่ได้กันเงินไว้โดยยังไม่ได้ก่อหนี้ผูกพัน จำนวน ๐ โครงการ ๐.๐๐ บาท

๑.๒ เงินกู้คงค้าง จำนวน ๐.๐๐ บาท

**๒. การบริหารงบประมาณในปีงบประมาณ พ.ศ.๒๕๖๓**

**ณ วันที่ ๒ สิงหาคม ๒๕๖๓**

**๑. รายรับจริง จำนวน ๒๖,๕๓๑,๒๓๔.๐๐ บาท ประกอบด้วย**

หมวดภาษีอากร ๒,๙๒๙.๘๘ บาท

หมวดค่าธรรมเนียม ค่าปรับ และใบอนุญาต ๒๓,๕๐๖.๐๐ บาท

หมวดรายได้จากทรัพย์สิน ๒๐๘,๙๓๖.๔๑ บาท

หมวดรายได้จากสาธารณูปโภคและการพาณิชย์ ๐.๐๐ บาท

หมวดรายได้เบ็ดเตล็ด ๖,๑๓๐.๐๐ บาท

หมวดรายได้จากทุน ๐.๐๐ บาท

หมวดภาษีจัดสรร ๑๑,๘๗๔,๗๑๖.๗๑ บาท

หมวดเงินอุดหนุนทั่วไป ๑๔,๔๑๕,๐๑๕.๐๐ บาท

- ๖ –

**๒. เงินอุดหนุนที่รัฐบาลให้โดยระบุวัตถุประสงค์ ๔๖,๐๐๐.๐๐ บาท**

1. **รายจ่ายจริง จำนวน ๑๙,๘๐๔,๙๙๙.๖๓ บาท**

งบกลาง ๖,๙๖๕,๙๐๙.๐๐ บาท

งบบุคลากร ๘,๖๗๙,๓๕๐.๐๐ บาท

งบดำเนินงาน ๒,๗๐๑,๘๔๐.๖๓ บาท

งบลงทุน ๑๖๖,๗๐๐.๐๐ บาท

งบรายจ่ายอื่น ๐.๐๐ บาท

งบเงินอุดหนุน ๑,๒๙๑,๒๐๐.๐๐ บาท

1. **รายจ่ายที่จ่ายจากเงินอุดหนุนที่รัฐบาลให้โดยระบุวัตถุประสงค์**

**จำนวน ๔๖,๐๐๐.๐๐ บาท**

1. **รายจ่ายที่จ่ายจากเงินสะสม จำนวน ๖,๒๒๓,๖๑๑.๐๐ บาท**
2. **รายจ่ายที่จ่ายจากเงินทุนสำรองเงินสะสม จำนวน ๐๐.๐๐ บาท**
3. **รายจ่ายที่จ่ายจากเงินกู้ จำนวน ๐๐.๐๐ บาท**

**หลักการ**

ด้วยองค์การบริหารส่วนตำบลโนนเมืองพัฒนา ได้จัดทำร่างข้อบัญญัติงบประมาณรายจ่าย

ประจำปีงบประมาณ พ.ศ.๒๕๖๔ ดังนี้

**ประมาณการรายรับทั้งสิ้น ๓๕,๗๐๐,๐๐๐.๐๐ บาท**

แยกรายละเอียดได้ดังนี้

**รายได้จัดเก็บเอง**

หมวดภาษีอากร ๑๗,๐๐๐.๐๐ บาท

หมวดค่าธรรมเนียม ค่าปรับ และใบอนุญาต ๖๑,๕๐๐.๐๐ บาท

หมวดรายได้จากทรัพย์สิน ๒๕๐,๐๐๐.๐๐ บาท

หมวดรายได้เบ็ดเตล็ด ๕๐,๐๐๐.๐๐ บาท

หมวดรายได้จากทุน ๐.๐๐ บาท

**รวมรายได้จัดเก็บเอง ๓๗๘,๕๐๐.๐๐ บาท**

**รายได้ที่รัฐบาลเก็บแล้วจัดสรรให้องค์กรปกครองส่วนท้องถิ่น**

หมวดภาษีจัดสรร ๑๖,๗๗๑,๕๐๐.๐๐ บาท

**รวมรายได้ที่รัฐบาลเก็บแล้วจัดสรรให้ ๑๖,๗๗๑,๕๐๐.๐๐ บาท**

**องค์กรปกครองส่วนท้องถิ่น**

**รายได้ที่รัฐบาลอุดหนุนให้องค์กรปกครองส่วนท้องถิ่น**

หมวดเงินอุดหนุนทั่วไป ๑๘,๕๕๐,๐๐๐.๐๐ บาท

**รวมรายได้ที่รัฐบาลอุดหนุนให้ ๑๘,๕๕๐,๐๐๐.๐๐ บาท**

**องค์กรปกครองส่วนท้องถิ่น**

- ๗ -

**ประมาณการรายจ่ายทั้งสิ้น ๓๕,๗๐๐,๐๐๐.๐๐ บาท**

แยกรายละเอียดตามแผนงานได้ดังนี้

**ด้านบริหารทั่วไป**

๑. แผนงานบริหารงานทั่วไป ๑๓,๑๒๓,๔๑๖.๐๐ บาท

๒. แผนงานรักษาความสงบภายใน ๓๑๕,๐๐๐.๐๐ บาท

**ด้านบริการชุมชนและสังคม**

๑. แผนงานการศึกษา ๖,๖๔๔,๑๘๗.๐๐ บาท

๒. แผนงานสาธารณสุข ๖๑๐,๐๐๐.๐๐ บาท

๓. แผนงานการสังคมสงเคราะห์ ๖๐,๐๐๐.๐๐ บาท

๔. แผนงานเคหะและชุมชน ๑,๘๔๑,๗๗๐.๐๐ บาท

๕ แผนงานสร้างความเข้มแข็งของชุมชน ๕๘๐,๐๐๐.๐๐ บาท

๖. แผนงานการศึกษา ศาสนา วัฒนธรรมและนันทนาการ ๒๒๐,๐๐๐.๐๐ บาท

**ด้านเศรษฐกิจ**

๑. แผนงานอุตสาหกรรมและการโยธา ๓,๑๗๐,๐๐๐.๐๐ บาท

๒. แผนงานการเกษตร ๒๔๐,๐๐๐.๐๐ บาท

**ด้านการดำเนินงานอื่น**

๑. แผนงานงบกลาง ๘,๘๙๕,๖๒๗.๐๐ บาท

**เหตุผล**

เพื่อให้การดำเนินงานตามอำนาจหน้าที่ที่กฎหมายกำหนดและนโยบายของผู้บริหาร

ที่ได้วางแผนไว้ตามแผนพัฒนาองค์การบริหารส่วนตำบลโนนเมืองพัฒนา ตลอด

ปีงบประมาณ พ.ศ. ๒๕๖๔ จึงเสนอร่างข้อบัญญัติงบประมาณรายจ่ายประจำปีงบประมาณ พ.ศ. ๒๕๖๔ เพื่อสภาองค์การบริหารส่วนตำบลโนนเมืองพัฒนาได้ พิจารณาให้ความเห็นชอบต่อไป

นายอำนวย บอขุนทด - ตามที่เลขานุการสภาฯได้ชี้แจงรายละเอียดของร่างงบประมาณรายจ่ายประจำปี

ประธานสภาฯ งบประมาณ พ.ศ. ๒๕๖๔ ให้ทราบแล้วนั้น มีสมาชิกท่านใดสงสัยก็ขอเชิญสอบถาม

ได้มีสมาชิกท่านใดจะสอบถามเพิ่มเติมหรือไม่ เมื่อไม่มีประเด็นที่จะสอบถาม ต่อไปจะเป็นการขอมติที่ประชุมในวาระแรก คือ รับหลักการ อาศัยอำนาจตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. ๒๕๔๗ แก้ไขเพิ่มเติมถึง (ฉบับที่ ๒) พ.ศ. ๒๕๕๔ ข้อ ๔๗ ในการพิจารณาญัตติร่างข้อบัญญัติวาระที่หนึ่ง ให้ที่ประชุมสภาท้องถิ่นปรึกษาในหลักการแห่งร่างข้อบัญญัติและลงมติว่าจะรับหลักการแห่งร่างข้อบัญญัตินั้นหรือไม่ หากมีสมาชิกสภาท้องถิ่นประสงค์จะอภิปราย ห้ามไม่ให้ลงมติก่อนที่สมาชิกสภาท้องถิ่นได้อภิปรายในเรื่องนั้นพอสมควรแล้วเพื่อประโยชน์แก่การพิจารณาร่างข้อบัญญัติสาระที่หนึ่ง สภาท้องถิ่นจะให้คณะกรรมการสภาท้องถิ่นพิจารณาก่อนรับหลักการก็ได้

สมาชิกท่านใดเห็นชอบรับหลักการแห่ง ร่างข้อบัญญัติงบประมาณรายจ่ายประจำปีงบประมาณ พ.ศ. ๒๕๖๔ ตามที่เสนอมาขอให้ยกมือ ขึ้น

- ๘ -

มติที่ประชุม - มีมติเห็นชอบรับหลักการร่างข้อบัญญัติงบประมาณรายจ่าย ประจำปีงบประมาณ

พ.ศ.๒๕๖๔ ด้วยเสียงข้างมาก รับร่างข้อบัญญัติ ๑๙ เสียง ยกมือไม่รับร่าง

ข้อบัญญัติ - เสียง งดออกเสียง ๑ เสียง (ประธานสภา อบต.)

นายอำนวย บอขุนทด - ต่อไปการเลือกคณะกรรมการแปรญัตติร่างข้อบัญญัติงบประมาณรายจ่ายประจำปี

ประธานสภาฯ งบประมาณ พ.ศ. ๒๕๖๔ ซึ่งตามระเบียบกระทรวงมหาดไทยว่าด้วยข้อบังคับการ

ประชุมสภาท้องถิ่น พ.ศ. ๒๕๔๗ แก้ไขเพิ่มเติมถึง (ฉบับที่ ๒) พ.ศ. ๒๕๕๔

หมวดที่ ๘ คณะกรรมการสภาท้องถิ่น

ข้อ ๑๐๓ (๑) คณะกรรมการสามัญ ประกอบด้วยสมาชิกสภาท้องถิ่น

มีจำนวนไม่น้อยกว่าสามคน แต่ไม่เกินเจ็ดคน

ข้อ ๑๐๔ คณะกรรมการสภาท้องถิ่น มีหน้าที่กระทำกิจการหรือพิจารณาสอบสวนเรื่องใดๆ อันอยู่ในกิจการของสภาท้องถิ่น แล้วรายงานต่อสภาท้องถิ่น

ข้อ ๑๐๙ การนัดประชุมและเปิดประชุมคณะกรรมการสภาท้องถิ่นครั้งแรก ให้เป็นหน้าที่ของเลขานุการสภาท้องถิ่น

ให้คณะกรรมการสภาท้องถิ่นคณะหนึ่งๆ เลือกประธานกรรมการและเลขานุการจากกรรมการสภาท้องถิ่นคณะนั้นๆ

ในการประชุมคณะกรรมการสภาท้องถิ่นต้องมีกรรมการมาประชุมไม่น้อยกว่ากึ่งหนึ่งของจำนวนกรรมการทั้งหมด จึงจะเป็นองค์ประชุม

มติของคณะกรรมการสภาท้องถิ่นให้ถือเสียงข้างมาก กรณีคะแนนเสียงเท่ากันให้ประธานกรรมการออกเสียงชี้ขาด

ดังนั้นเพื่อให้การดำเนินงานเป็นไปด้วยความเรียบร้อย ถูกต้อง ตามข้อกฎหมายที่กำหนดไว้และเป็นไปตามขั้นตอน จึงให้สมาชิกสภาท้องถิ่น ได้เสนอคณะกรรมการแปรญัตติร่างข้อบัญญัติงบประมาณรายจ่ายประจำปีงบประมาณ พ.ศ.๒๕๖๔ ควรจะมีกี่คน ขอเชิญเสนอได้ครับ

นายบุญช่วย เหิมขุนทด - ผมนายบุญช่วย เหิมขุนทด ส.อบต. หมู่ที่ ๘

ส.อบต. ม. ๘ ขอเสนอคณะกรรมการแปรญัตติ ๓ คน

นายวิชัย ลาภขุนทด - ผมนายวิชัย ลาภขุนทด ส.อบต. หมู่ที่ ๘ ขอรับรอง

ส.อบต. ม. ๘

นายแสวง เลือดขุนทด - ผมนายแสวง เลือดขุนทด ส.อบต. หมู่ที่ ๑๐ ขอรับรอง

ส.อบต. ม. ๑๐

นายอำนวย บอขุนทด - มีสมาชิกท่านอื่น จะเสนอจำนวนคณะกรรมการนอกเหนือจากนี้หรือไม่ ถ้าไม่มี

ประธานสภาฯ ขอมติที่ประชุมเห็นชอบจำนวนคณะกรรมการแปรญัตติ มีจำนวน ๓ คน ตามที่ เสนอมาครับ

ที่ประชุม - มีมติเห็นชอบแต่งตั้งคณะกรรมการแปรญัตติ จำนวน ๓ คน ยกมือเห็นชอบ

๑๙ เสียง ยกมือไม่เห็นชอบ – เสียง งดออกเสียง ๑ เสียง (ประธานสภา อบต.)

นายอำนวย บอขุนทด - ในลำดับต่อไป ขอให้ที่ประชุมเสนอรายชื่อคณะกรรมการแปรญัตติร่างข้อบัญญัติ

ประธานสภาฯ ขอเชิญ เสนอชื่อคณะกรรมการแปรญัตติคนที่ ๑ และผู้รับรอง จำนวน ๒ คน

นายทองเปลว เหียนขุนทด - ผมนายทองเปลว เหียนขุนทด ส.อบต. หมู่ที่ ๙ ขอเสนอนายบุญช่วย เหิมขุนทด

ส.อบต. ม. ๙ ส.อบต. หมู่ที่ ๘ เป็นคณะกรรมการแปรญัตติคนที่ ๑

- ๙ -

นายวิชัย ลาภขุนทด **-** ผมนายวิชัย ลาภขุนทดส.อบต. หมู่ที่ ๘ ขอรับรอง

ส.อบต. ม. ๘

นายเกรียงศักดิ์ ชิดพังเทียม - ผมนายเกรียงศักดิ์ ชิดพังเทียม ส.อบต. หมู่ที่ ๑๐ ขอรับรอง

ส. อบต. ม. ๑๐

นายอำนวย บอขุนทด - มีสมาชิกท่านใดจะเสนอคณะกรรมการแปรญัตติคนที่ ๑ นอกเหนือจากนี้อีกหรือไม่ ถ้าไม่มี

ประธานสภาฯ ขอมติที่ประชุมเห็นชอบคณะกรรมการแปรญัตติคนที่ ๑ ตามที่เสนอมาครับ

ที่ประชุม - มีมติเห็นชอบให้ นายบุญช่วย เหิมขุนทด เป็นคณะกรรมการแปรญัตติคนที่ ๑

ยกมือเห็นชอบ ๑๙ เสียง ยกมือไม่เห็นชอบ – เสียง งดออกเสียง ๑ เสียง

(ประธานสภา อบต.)

นายอำนวย บอขุนทด - ลำดับต่อไปขอเชิญเสนอชื่อคณะกรรมการแปรญัตติร่างข้อบัญญัติคนที่ ๒

ประธานสภาฯ และผู้รับรอง จำวน ๒ คน

นายบุญช่วย เหิมขุนทด - ผมนายบุญช่วย เหิมขุนทด ส.อบต. หมู่ที่ ๘ ขอเสนอนายทองเปลว เหียนขุนทด

ส.อบต. ม.๙ ส. อบต. หมู่ที่ ๙ เป็นคณะกรรมการแปรญัตติคนที่ ๒

นายบุญช่วย แห่สันเทียะ - ผมนายบุญช่วย แห่สันเทียะ ส.อบต. หมู่ที่ ๕ ขอรับรอง

ส. อบต. ม. ๖

นายสมเกียรติ หึกขุนทด **-** ผมนายสมเกียรติ หึกขุนทดสมาชิกสภาอบต. หมู่ที่ ๗ ขอรับรอง

ส.อบต. ม. ๗

นายอำนวย บอขุนทด - มีสมาชิกท่านใด จะเสนอคณะกรรมการแปรญัตติ คนที่ ๒ นอกเหนือจากนี้ อีก

ประธานสภาฯ หรือไม่ ถ้าไม่มี ขอมติที่ประชุมเห็นชอบคณะกรรมการแปรญัตติคนที่ ๒

ตามที่เสนอมาครับ

ที่ประชุม - มีมติเห็นชอบให้ นายทองเปลว เหียนขุนทด เป็นคณะกรรมการแปรญัตติคนที่ ๒

ยกมือเห็นชอบ ๑๙ เสียง ยกมือไม่เห็นชอบ – เสียง งดออกเสียง ๑ เสียง

(ประธานสภา อบต.)

นายอำนวย บอขุนทด - ลำดับต่อไปขอเชิญเสนอชื่อคณะกรรมการแปรญัตติร่างข้อบัญญัติคนที่ ๓

ประธานสภาฯ และผู้รับรอง จำวน ๒ คน

นายบุญช่วย แห่สันเทียะ - ผมนายบุญช่วย แห่สันเทียะ ส.อบต. หมู่ที่ ๖ ขอเสนอ

ส.อบต. ม.๖ นางสาวขวัญเรือน วิริยะ ส.อบต. หมู่ที่ ๗ เป็นคณะกรรมการแปรญัตติคนที่ ๓

นายทนงค์ รามสันเทียะ **-** ผมนายทนงค์ รามสันเทียะส.อบต. หมู่ที่ ๑๑ ขอรับรอง

ส.อบต. ม. ๑๑

นางมณี เติมพุทรา - ผมนางมณี เติมพุทรา ส.อบต. หมู่ที่ ๖ ขอรับรอง

ส. อบต. ม. ๕

นายอำนวย บอขุนทด - มีสมาชิกท่านใด จะเสนอคณะกรรมการแปรญัตติคนที่ ๓ นอกเหนือจากนี้อีก

ประธานสภาฯ หรือไม่ ถ้าไม่มีขอมติที่ประชุมเห็นชอบคณะกรรมการแปรญัตติคนที่ ๓ ตามที่เสนอมาครับ

ที่ประชุม - มีมติเห็นชอบให้ นางสาวขวัญเรือน วิริยะ เป็นคณะกรรมการแปรญัตติคนที่ ๓

ยกมือเห็นชอบ ๑๙ เสียง ยกมือไม่เห็นชอบ – เสียง งดออกเสียง ๑ เสียง

(ประธานสภา อบต.)

- ๑๐ -

นายอำนวย บอขุนทด - สมาชิกสภาได้คัดเลือกคณะกรรมการแปรญัตติร่างข้อบัญญัติฯ ครบทั้ง ๓ คน โดยการเสนอ

ประธานสภาฯ ชื่อและมีผู้รับรองครบถ้วนถูกต้องเรียบร้อยแล้ว ซึ่งคณะกรรมการแปรญัตติร่างข้อบัญญัติฯ

มีทั้งสิ้นจำนวน ๓ คน ดังนี้

คนที่ ๑. นายบุญช่วย เหิมขุนทด สมาชิกสภา อบต. หมู่ที่ ๘

คนที่ ๒. นายทองเปลว เหียนขุนทด สมาชิกสภา อบต. หมู่ที่ ๙

คนที่ ๓. นางสาวขวัญเรือน วิริยะ สมาชิกสภา อบต. หมู่ที่ ๗

ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น

พ.ศ. ๒๕๔๗ แก้ไขเพิ่มเติมถึง (ฉบับที่ ๒) พ.ศ. ๒๕๕๔

ข้อ ๔๙ ญัตติร่างข้อบัญญัติที่สภาท้องถิ่นลงมติรับหลักการแล้ว ถ้าจะต้องส่งให้คณะกรรมการแปรญัตติพิจารณา ให้ประธานสภาท้องถิ่นส่งร่างข้อบัญญัตินั้นไปให้คณะกรรมการแปรญัตติพิจารณาโดยละเอียด และที่ประชุมสภาท้องถิ่นจะต้องกำหนดระยะเวลาเสนอคำแปรญัตติต่อคณะกรรมการแปรญัตติด้วย

ภายในระยะเวลาเสนอคำแปรญัตติที่สภาท้องถิ่นกำหนดตามวรรคหนึ่ง ผู้บริหารท้องถิ่นหรือสมาชิกสภาท้องถิ่นผู้ใดเห็นควรจะแก้ไขเพิ่มเติมร่างข้อบัญญัติก็ให้เสนอคำแปรญัตติล่วงหน้าเป็นหนังสือ โดยให้แปรญัตติเป็นรายข้อและเสนอต่อประธานคณะกรรมการแปรญัตติ ในกรณีที่สมาชิกสภาท้องถิ่นเป็นผู้แปรญัตติจะต้องมีสมาชิกสภาท้องถิ่นรับรองเช่นเดียวกับการเสนอญัตติ

การเสนอคำแปรญัตติให้อนุโลมใช้ตามแบบท้ายระเบียบนี้

ในการพิจารณาร่างข้อบัญญัติวาระที่สอง กรณีการพิจารณาสามวาระรวดเดียว ผู้แปรญัตติอาจเสนอคำแปรญัตติด้วยวาจาได้

ข้อ ๕๐ เมื่อคณะกรรมการแปรญัตติได้พิจารณาแล้ว จะต้องเสนอร่างข้อบัญญัตินั้นตามร่างเดิม และตามที่มีการแก้ไขเพิ่มเติม พร้อมทั้งรายงานและบันทึกความเห็นยื่นต่อประธานสภาท้องถิ่นรายงานนั้นอย่างน้อยจะต้องระบุว่าได้มีหรือไม่มีการแก้ไขเพิ่มเติมในตอนหรือข้อใดบ้าง การแปรญัตติและมติของคณะกรรมการแปรญัตติเกี่ยวด้วยการแปรญัตตินั้นเป็นประการใด การสงวนความเห็นของกรรมการแปรญัตติ ตลอดจนการสงวนคำแปรญัตติด้วย และให้ประธานสภาท้องถิ่นส่งรายงานนั้นแก่สมาชิกสภาท้องถิ่นไม่น้อยกว่าสิบสี่ชั่วโมงก่อนวันประชุมพิจารณา เว้นแต่กรณีต้องพิจารณาเป็นการด่วน

ให้คณะกรรมการแปรญัตติไปร่วมประชุมสภาท้องถิ่นด้วย เพื่อแถลงประกอบรายงานหรือชี้แจงข้อสงสัยต่าง ๆ เกี่ยวกับรายงานนั้น

ข้อ ๕๑ ในการพิจารณาร่างข้อบัญญัติวาระที่สอง ให้ปรึกษาเรียงตามลำดับข้อเฉพาะที่มีการแปรญัตติหรือที่คณะกรรมการแปรญัตติแก้ไขเท่านั้น เว้นแต่ที่ประชุมสภาท้องถิ่นจะได้ลงมติเป็นอย่างอื่น

ถ้าที่ประชุมสภาท้องถิ่นลงมติเห็นด้วยกับคำแปรญัตติ หรือเห็นด้วยกับการแก้ไขในข้อใดแล้ว ไม่ให้เสนอขอแปรญัตติหรือเสนอญัตติขอเปลี่ยนแปลงมตินั้นอีก

ถ้าข้อความในข้อใดที่ได้มีมติไปแล้วขัดแย้งกันหรือบกพร่องในสาระสำคัญ ที่ประชุมสภาท้องถิ่นจะลงมติให้ส่งปัญหานั้นไปให้คณะกรรมการแปรญัตติพิจารณาใหม่เฉพาะที่ขัดแย้งหรือบกพร่องก็ได้ โดยไม่ให้มีการแปรญัตติในเรื่องใหม่ขึ้นอีก ในกรณีที่มีมติส่งปัญหาไปให้คณะกรรมการแปรญัตติพิจารณาใหม่ดังกล่าวแล้ว การพิจารณา

-๑๑-

เฉพาะข้อนั้นๆ เป็นอันระงับไว้ก่อน แต่ถ้าไม่เป็นการขัดข้องที่จะพิจารณาข้ออื่นๆ ต่อไป สภาท้องถิ่นอาจลงมติให้พิจารณาจนจบร่างข้อบัญญัติก็ได้

ถ้าข้อขัดแย้งหรือข้อบกพร่องตามวรรคสามเกิดขึ้นในการพิจารณารวดเดียว ที่ประชุมสภาท้องถิ่นจะลงมติให้ดำเนินการตามความในวรรคสามก็ได้

เมื่อคณะกรรมการแปรญัตติได้ยื่นรายงานการพิจารณาข้อที่ได้ระงับไว้นั้นตามวรรคสามแล้วให้ประธานสภาท้องถิ่นส่งรายงานนั้นให้แก่สมาชิกสภาท้องถิ่น ไม่น้อยกว่ายี่สิบสี่ชั่วโมงก่อนวันนัดประชุม เว้นแต่กรณีต้องพิจารณาเป็นการด่วน

ในการประชุมต่อวาระที่สอง ให้ที่ประชุมสภาท้องถิ่นลงมติเฉพาะข้อที่ได้ระงับไว้เท่านั้น

มีสมาชิกสภาท่านใดเสนอกำหนดระยะเวลาและสถานที่ต่อคณะกรรมการแปรญัตติเชิญเสนอครับ ขอผู้รับรองสองคน

สิบเอกยุทธภูมิ ขันทอง - ผมขอเสนอระยะเวลาเสนอคำแปรญัตติเป็น เวลา ๓ วัน คือ วันที่ ๗ สิงหาคม ๒๕๖๓

เลขานุการสภาฯ เวลา ๐๘.๐๐ – ๑๗.๐๐ น. วันที่ ๘ สิงหาคม ๒๕๖๓ เวลา ๐๘.๐๐ –๑๗.๐๐ น. และวันที่ ๙ สิงหาคม ๒๕๖๓ เวลา ๐๘.๐๐ – ๑๗.๐๐ น. และคณะกรรมการแปรญัตติร่างข้อบัญญัติพิจารณาให้แล้วเสร็จภายในวันที่ ๑๑ สิงหาคม ๒๕๖๓ สถานที่ในการแปรญัตติ คือ ณ ห้องประชุมองค์การบริหารส่วนตำบลโนนเมืองพัฒนา ครับ

นายอำนวย บอขุนทด - มีสมาชิกสภา ฯ ท่านใดจะเสนอการกำหนดระยะเวลาและสถานที่ต่อคณะกรรมการ

ประธานสภาฯ แปรญัตติเป็นระยะเวลาอื่นอีกหรือไม่ครับ ถ้าไม่มี ดังนั้น ขอมติที่ประชุมกำหนดระยะเวลา

แปรญัตติเป็น เวลา ๓ วัน คือ วันที่ ๗ สิงหาคม ๒๕๖๓ เวลา ๐๘.๐๐ – ๑๗.๐๐ น.

วันที่ ๘ สิงหาคม ๒๕๖๓ เวลา ๐๘.๐๐ –๑๗.๐๐ น. และวันที่ ๙ สิงหาคม ๒๕๖๓

เวลา ๐๘.๐๐ – ๑๗.๐๐ น. และคณะกรรมการแปรญัตติร่างข้อบัญญัติพิจารณาให้แล้วเสร็จภายในวันที่ ๑๑ สิงหาคม ๒๕๖๓ ตามที่เลขานุการสภาฯเสนอครับ

มติที่ประชุม - มีมติเห็นชอบให้ใช้ระยะเวลาเสนอคำ แปรญัตติเป็น เวลา ๓ วัน คือ วันที่ ๗ สิงหาคม

๒๕๖๓ เวลา ๐๘.๐๐ – ๑๗.๐๐ น. วันที่ ๘ สิงหาคม ๒๕๖๓ เวลา ๐๘.๐๐ –๑๗.๐๐ น. และวันที่ ๙ สิงหาคม ๒๕๖๓ เวลา ๐๘.๐๐ – ๑๗.๐๐ น. สถานที่ในการแปรญัตติ คือ ณ ห้องประชุมองค์การบริหารส่วนตำบลโนนเมืองพัฒนา และคณะกรรมการแปรญัตติร่างข้อบัญญัติพิจารณาให้แล้วเสร็จภายในวันที่ ๑๑ สิงหาคม ๒๕๖๓ ยกมือเห็นชอบ ๑๙ เสียง ยกมือไม่เห็นชอบ – เสียง งดออกเสียง ๑ เสียง (ประธานสภา อบต.)

สิบเอกยุทธภูมิ ขันทอง - ผมขอนัดคณะกรรมการแปรญัตติประชุมในวันที่ ๖ สิงหาคม ๒๕๖๓ เวลา ๑๕.๐๐ น. หลังจาก เลขานุการสภาฯ เสร็จการประชุม เพื่อคัดเลือกประธานแปรญัตติ และเลขานุการคณะกรรมการแปรญัตติ และ

กำหนดระยะเวลาพิจารณาคำแปรญัตติ ให้คณะกรรมการแปรญัตติร่างข้อบัญญัติพิจารณาให้แล้วเสร็จภายในวันที่ ๑๑ สิงหาคม ๒๕๖๓ และส่งให้ประธานสภา ฯ เพื่อส่งรายงานนั้นแก่สมาชิกสภา ฯ ไม่น้อยกว่ายี่สิบสี่ชั่วโมงก่อนวันประชุมพิจารณาในวาระที่ ๒ และวาระที่ ๓ ต่อไป

- ๑๒ -

นายอำนวย บอขุนทด - ตามที่ประชุมสภาฯ ได้กำหนดระยะเวลาแปรญัตติเป็นเวลา ๓ วัน คือ วันที่ ๗ สิงหาคม

ประธานสภาฯ ๒๕๖๓ เวลา ๐๘.๐๐ – ๑๗.๐๐ น. วันที่ ๘ สิงหาคม ๒๕๖๓ เวลา ๐๘.๐๐ – ๑๗.๐๐ น.

และวันที่ ๙ สิงหาคม ๒๕๖๓ เวลา ๐๘.๐๐ – ๑๗.๐๐ น. และคณะกรรมการแปรญัตติร่างข้อบัญญัติพิจารณาให้แล้วเสร็จ ภายในวันที่ ๑๑ สิงหาคม ๒๕๖๓ ณ ห้องประชุมองค์การบริหารส่วนตำบลโนนเมืองพัฒนา

ที่ประชุม - รับทราบ

**๕.๒ การพิจารณาโอนงบประมาณรายจ่ายประจำปีงบประมาณ พ.ศ. ๒๕๖๓ ครั้งที่ ๔**

นายอำนวย บอขุนทด - ขอเชิญเลขานุการสภา อบต. ได้ชี้แจงรายละเอียดให้ที่ประชุมทราบครับ

ประธานสภาฯ

สิบเอกยุทธภูมิ ขันทอง - เรียนท่านประธานสภา ผมขอชีแจงเกี่ยวกับระเบียบกระทรวงมหาดไทยว่าด้วยวิธีการ

ปลัด อบต. งบประมาณขององค์กรปกครองส่วนท้องถิ่น ดังนี้

- ระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ. ๒๕๔๑ และที่แก้ไขเพิ่มเติม หมวด ๔ การโอนและแก้ไขเปลี่ยนแปลงงบประมาณ ข้อ ๒๖ การโอนเงินงบประมาณรายจ่ายต่างๆให้เป็นอำนาจอนุมัติของผู้บริหารท้องถิ่น ข้อ ๒๗ การโอนงบประมาณรายจ่ายในหมวดค่าครุภัณฑ์ที่ดินและสิ่งก่อสร้าง ที่ทำให้ลักษณะ ปริมาณ คุณภาพเปลี่ยน หรือโอนไปตั้งจ่ายเป็นรายการใหม่ ให้เป็นอำนาจของสภาท้องถิ่น

ดังนั้น เพื่อให้การดำเนินการเป็นไปอย่างถูกต้องตามระเบียบ กฎหมายที่กำหนด จึงขอเสนอรายการโอนงบประมาณรายจ่ายประจำปีงบประมาณ พ.ศ.๒๕๖๓ ครั้งที่ ๔ ดังนี้

สำนักงานปลัด

โอนเพิ่ม

1. ขอตั้งรายการใหม่ เครื่องตบดิน จำนวน ๒๑,๐๐๐ บาท

ตั้งใหม่ แผนงานบริหารงานทั่วไป งานบริหารทั่วไป งบลงทุน

ค่าครุภัณฑ์ก่อสร้าง

-ค่าจัดซื้อเครื่องตบดิน จำนวน ๒๑,๐๐๐ บาท

บัญชีราคามาตรฐานครุภัณฑ์ กองมาตรฐานงบประมาณ ๑ สำนักงบประมาณ เดือนธันวาคม ๒๕๖๒

คุณลักษณะพื้นฐาน

๑) ใช้เครื่องยนต์เบนซิน

๒) น้ำหนักของเครื่องตบดินไม่น้อยกว่า ๘๐ กิโลกรัม

๓) แรงบดอัดไม่น้อยกว่า ๕ ตัน

๔) ความเร็วในการตบไม่น้อยกว่า ๕,๐๐๐ ครั้งต่อนาที

รวมโอนเพิ่มเป็นเงิน ๒๑,๐๐๐ บาท

โอนลด

๑. แผนงานการรักษาความสงบภายใน งานป้องกันภัยฝ่ายพลเรือนและระงับ

อัคคีภัย งบดำเนินงาน ค่าใช้สอย รายจ่ายเกี่ยวเนื่องกับการปฏิบัติ

ราชการที่ไม่เข้าลักษณะรายจ่ายหมวดอื่นๆ

-๑๓-

-โครงการป้องกันและลดอุบัติเหตุทางถนนในช่วงเทศกาลวันสำคัญ

ตั้งไว้ ๖๐,๐๐๐ บาท ปัจจุบันคงเหลือ ๕๑,๔๖๕ บาท

ขอโอนลด ๒๑,๐๐๐ บาท คงเหลือ ๓๐,๔๖๕ บาท

รวมโอนลดเป็นเงิน ๒๑,๐๐๐ บาท

ที่ประชุม - มีมติเห็นชอบให้โอนงบประมาณรายจ่ายประจำปีงบประมาณ พ.ศ.๒๕๖๓ ครั้งที่ ๔

ยกมือเห็นชอบ ๑๙ เสียง ยกมือไม่เห็นชอบ – เสียง งดออกเสียง ๑ เสียง

(ประธานสภา อบต.)

**ระเบียบวาระที่ ๖ เรื่องอื่นฯ**

นายอำนวย บอขุนทด - มีสมาชิกท่านใดสอบถามเพิ่มเติม และมีเรื่องอื่น ๆ ที่จะเสนอที่ประชุมอีกหรือไม่ถ้ามีขอเชิญครับ

ประธานสภาฯ

นายบรรจง พอขุนทด - เรียนประธานสภา อบต. สมาชิกสภา อบต. และผู้เข้าร่วมประชุมทุกท่าน ผมมีเรื่องที่จะขอความ

ผู้ใหญ่บ้าน ม.๔ ร่วมมือท่านผู้นำหมู่บ้านประชาสัมพันธ์ให้ประชาชนในพื้นที่ของท่านได้รับทราบเกี่ยวกับ เรื่องการตรวจสอบรังวัดแนวเขตที่สาธารณะประโยชน์บ้านคลองแคเหนือ หมู่ที่ ๔ และ ได้มีการดำเนินโครงการขุดลอกถนนดินรอบที่สาธารณะประโยชน์ แปลงหนองสะแก หนองอู่โลก และป่าช้าบ้านคลองแคเหนือ ตอนนี้ก็ได้ดำเนินการเสร็จเรียบร้อยแล้ว จึงขอให้ท่าน ได้ประชาสัมพันธ์ชี้แจงให้ประชาชนที่มีที่ทำกินติดกับที่สาธารณะประโยชน์แปลงดังกล่าว ให้เข้าใจว่าในการตรวจสอบรังวัดแนวเขตที่สาธารณะประโยชน์ในครั้งนี้ ไม่ได้มีการกลั่นแกล้ง หรือเอื้อประโยชน์แก่บุคคลใดบุคคลหนึ่ง เป็นการดำเนินการเพื่อประโยชน์ของส่วนรวม และไม่ได้มีการมาเอาที่ดินของประชาชนแต่อย่างใด เพียงแค่มารังวัดตามแนวเขตที่สาธารณะประโยชน์ตาม นสล. ที่มีปรากฏไว้ในปัจจุบันครับ

นายจรัส โกฏค้างพลู - เรียนประธานสภา อบต. สมาชิกสภา อบต. และผู้เข้าร่วมประชุมทุกท่าน ผมมีเรื่องที่จะปรึกษา

รองนายก อบต.ฯ เรื่อง การปรับปรุงสภาพแวดล้อมที่อยู่อาศัยสำหรับคนพิการ ผู้สูงอายุ และผู้ที่อยู่ในระยะที่จำเป็น ต้องได้รับการฟื้นฟูสมรรถภาพ รายนายมานพ รักชาติ บ้านเลขที่ ๒ หมู่ที่ ๑๐ บ้านใหม่ทรายทอง ซึ่งตอนนี้ได้จัดหาวัสดุในการดำเนินการเรียบร้อยแล้ว จึงอยากจะขอความคิดเห็นและปรึกษา กับท่านสมาชิกสภา อบต. ว่าเห็นสมควรจะดำเนินการก่อสร้างในวันไหนจึงจะเหมาะสมครับ และจากที่พิจารณาดูแล้วผมขอเสนอวันอังคารที่ ๑๑ สิงหาคม ๒๕๖๓ ไม่ทราบว่าทุกท่านมีความคิดเห็นเป็นเช่นไร หรือมีอะไรเพิ่มเติมไหมครับ

นายอำนวย บอขุนทด - มีสมาชิกท่านใดจะเสนอวันอื่นหรือไม่ครับ ถ้าไม่มีก็จะขอนัดสมาชิก สภา อบต.ทุกท่านร่วม

ประธานสภาฯ กันในการดำเนินการปรับปรุงสภาพแวดล้อมที่อยู่อาศัยสำหรับคนพิการ ผู้สูงอายุ และผู้ที่อยู่ ในระยะที่จำเป็นต้องได้รับการฟื้นฟูสมรรถภาพ ในวันที่ ๑๑ สิงหาคม ๒๕๖๓ แต่งกายจิตสาอาโทนสีเหลือง ใส่หมวกและผ้าพันคอด้วยครับ ส่วนเรื่องค่าอาหารก็คงจะขอบริจาคคนละ ๒๐๐ บาท

นายจรัส โกฏค้างพลู - ขอแจ้งเรื่องการซ่อมแซมไฟฟ้าส่องสว่างสาธารณะตามหมู่บ้าน ตอนนี้ได้จัดซื้อวัสดุ อุปกรณ์

รองนายก อบต.ฯ ในการซ่อมแซมและติดตั้งแล้ว คงรอดูสภาพอากาศที่เหมาะสมจึงจะดำเนินการครับ

นางสาวปพิชญ์ชญา คมขุนทด - เรียนประธานสภา อบต. สมาชิกสภา อบต. และผู้เข้าร่วมประชุมทุกท่าน ขอแจ้งเรื่อง โครงการ

นักพัฒนาชุมชนฯ อาสาสมัครบริบาลท้องถิ่นเพื่อดูแลผู้สูงอายุที่มีภาวะพึ่งพิง โดยมีรายละเอียดที่สำคัญ เช่น

คุณสมบัติของอาสาสมัครบริบาลท้องถิ่น ได้แก่

1. มีอายุไม่ต่ำกกว่า ๑๘ ปี บริบูรณ์

-๑๔-

๒) เป็นผู้ผ่านการอบรมหลักสูตรการดูแลผู้สูงอายุขั้นกลาง จำนวน ๗๐ ชั่วโมง ของคณะกรรมการผู้สูงอายุแห่งชาติ จากหน่วยงานภาครัฐ ภาคเอกชน หรือจาก อปท. ที่จัดให้มีการอบรมโดยได้รับอนุมัติให้ใช้หลักสูตรจากกรมอนามัย กระทรวงสาธารณสุข

๓) ภูมิลำเนาอยู่ใน อปท. หรือพื้นที่ใกล้เคียงที่ได้รับคำสั่งให้ช่วยสนับสนุนการปฏิบัติหน้าที่ในการดูแลผู้สูงอายุที่มีภาวะพึ่งพิงจากผู้บริหารท้องถิ่นแห่งนั้น

๔) ไม่เป็นข้าราชการหรือพนักงานส่วนท้องถิ่น ซึ่งมีตำแหน่งหรือเงินเดือนประจำ

ขอบเขตและเงื่อนไขการทำหน้าที่ ดังนี้

๑) ช่วยดูแลสุขภาพสำหรับผู้สูงอายุที่มีภาวะพึ่งพิง

๒) ช่วยเหลือดูแลการปฏิบัติกิจวัตรประจำวันสำหรับผู้สูงอายุที่มีภาวะพึ่งพิง

๓) ให้บริการด้านสุขภาพขั้นพื้นฐาน ภายใต้การกำกับของบุคลากรวิชาชีพด้านสุขภาพในพื้นที่

๔) ให้คำปรึกษาด้านสุขภาพเบื้องต้นและประสานความช่วยเหลือกับหน่วยงานต่างๆ

๕) ประเมินปัญหาในการดูแลผู้สูงอายุที่มีภาวะพึ่งพิงเบื้องต้นและประสานงานในการส่งต่อได้อย่างถูกต้อง

๖) บริการให้การดูแลตามแผนการดูแลรายบุคคล (Care Plan)

๗) ช่วยเหลือดูแลผู้สูงอายุที่มีภาวะพึ่งพิงด้านสุขภาพพื้นฐาน การพื้นฟูสมรรถภาพ และกายภาพบำบัดอื่นๆ

ส่วนจำนวนอาสาสมัครบริบาลท้องถิ่น มีหลักเกณฑ์ ดังนี้ ในแต่ละ เทศบาล องค์กรบริหารส่วนตำบลละอย่างน้อย ๒ คน ยกเว้นเทศบาล องค์กรบริหารส่วนตำบลใดที่มีจำนวนผู้สูงอายุที่มีภาวะพึ่งพิงในพื้นที่น้อยกว่า ๔ คน อาจจัดให้มีอาสาสมัครฯ น้อยกว่า ๒ คนก็ได้ เทศบาล องค์กรบริหารส่วนตำบลใดที่มีจำนวนผู้สูงอายุที่มีภาวะพึ่งพิงในพื้นที่มากกว่า ๘ คน และมีความจำเป็น อาจกำหนดให้มีอาสาสมัครฯ มากกว่า ๒ คนก็ได้ โดยความเห็นชอบจากสภาท้องถิ่น

 สำหรับค่าตอบแทนและการจ่ายค่าตอบแทนของอาสาสมัครบริบาลท้องถิ่น มีสิทธิ ได้รับเงินค่าตอบแทน ดังนี้

๑) ปฏิบัติหน้าที่ตามแผนการดูแลรายบุคคล (Care Plan) ไม่น้อยกว่าวันละ ๘ ชั่วโมง ไม่น้อยกว่าเดือนละ ๒๐ วัน โดยอาสาสมัครฯ ที่ผ่านการอบรมหลักสูตรการดูแลผู้สูงอายุขั้นกลาง จำนวน ๗๐ ชั่วโมง จะได้รับค่าตอบแทนเดือนละ ๕,๐๐๐ บาท

๒) อาสาสมัครฯ ที่ผ่านการอบรมหลักสูตรการดูแลผู้สูงอายุขั้นกลาง จำนวน ๗๐ ชั่วโมง และผ่านการอบรมหลักสูตรฝึกอบรมเพิ่มเติมนักบริบาลท้องถิ่น จำนวน ๕๐ ชั่วโมง ของคณะกรรมการผู้สูงอายุแห่งชาติ จากหน่วยงานภาครัฐ ภาคเอกชน หรือที่ อปท.จัดให้มีการอบรมโดยอนุมัติใช้กลักสูตรจากกรมอนามัย กระทรวงสาธารณสุข จะได้รับค่าตอบแทนเดือนละ ๖,๐๐๐ บาท เป็นต้น พร้อมทั้งให้มีการประเมินผลการดำเนินงาน รับฟังปัญหาและอุปสรรค ตลอดจนแลกเปลี่ยนผลการปฏิบัติงานเป็นต้น

-๑๕-

ซึ่งเปิดรับสมัครรอบแรกไปแล้ว เมื่อวันที่ ๔ สิงหาคม ๒๕๖๓ ที่ผ่านมา และขยาย ระยะเวลาในการรับสมัคร ระหว่างวันที่ ๔ - ๗ สิงหาคม ๒๕๖๓ ทั้งนี้ได้จัดส่งหนังสือ ประชาสัมพันธ์พร้อมรายละเอียด ให้ผู้ใหญ่บ้านในพื้นที่เรียบร้อยแล้ว

นางบังอร โกฏกลางดอน - เรียนประธานสภา อบต. สมาชิกสภา อบต. และผู้เข้าร่วมประชุมทุกท่าน ขอแจ้งเรื่อง

นักวิชาการศึกษาฯ การแต่งตั้งคณะกรรมการเพื่อดำเนินการให้ได้มาซึ่งคณะกรรมการสภาวัฒนธรรมตำบล / อำเภอ

ด้วยองค์การบริหารส่วนตำบลโนนเมืองพัฒนาได้รับแจ้งจากอำเภอด่านขุนทด ให้ดำเนินการ

ให้ได้มาซึ่งคณะกรรมการสภาวัฒนธรรมระดับตำบล แทนคณะกรรมการชุดเดิมที่หมดวาระ

การดำรงตำแหน่งและดำเนินการจัดตั้งสภาวัฒนธรรมระดับตำบล แทนคณะกรรมการชุดเดิม

ที่หมดวาระให้แล้วเสร็จ พร้อมรายงานอำเภอด่านขุนทด ภายในวันที่ ๑๓ มีนาคม ๒๕๖๓

ดังนั้น จึงขอปรึกษาหารือกับที่ประชุมในวันนี้ว่าเห็นสมควรจะดำเนินการให้ได้มาซึ่งคณะกรรมการ

สภาวัฒนธรรมระดับตำบล ในวันนี้หรือจะนัดประชุมเพื่อดำเนินการอีกครั้งหนึ่ง

ที่ประชุม - รับทราบ และเห็นชอบให้นัดประชุมในภายหลัง

นางสาวธัญชนก สมณชื่น - เรียนประธานสภา อบต. สมาชิกสภา อบต. และผู้เข้าร่วมประชุมทุกท่าน ขอแจ้งเรื่อง การประกวด

หัวหน้าสำนักปลัด หมู่บ้าน “ด่านขุนทด สังคมอุดมสุ ข และน่าอยู่” ประจำปี ๒๕๖๓ เพื่อติดตามและประเมินผล

การพัฒนาคุณภาพชีวิตของประชาชนในหมู่บ้าน / ชุมชน ตำบล ในเขตพื้นที่อำเภอด่านขุนทด

ในรอบปี ๒๕๖๓ โดยจะมีคณะกรรมการประกวดหมู่บ้านระดับตำบลและอำเภอ โดยจะประเมินผล

ตามตัวชี้วัดที่กำหนด ตำบลโนนเมืองพัฒนา จะมี บ้านโนนเต็ง หมู่ที่ ๒ ได้รับการคัดเลือกหมู่บ้าน

มีระดับคะแนนสูงสุด , บ้านห้วยดินดำ หมู่ที่ ๕ ได้รับการคัดเลือกหมู่บ้านมีระดับคะแนนอันดับ

ที่ ๒ และ บ้านคลองแคเหนือ หมู่ที่ ๔ ได้รับการคัดเลือกหมู่บ้านมีระดับคะแนนอันดับที่ ๓

นายเติม พันชนะ - เรียนประธานสภา อบต. สมาชิกสภา อบต. และผู้เข้าร่วมประชุมทุกท่าน ขอชี้แจงเพิ่มเติม

นายก อบต. ในด้านการบริหารจัดการงบประมาณของ อบต. ทั้งนี้ทางผู้บริหารก็พยายามทำให้เต็มที่เพื่อประโยชน์ ของราชการและประชาชนในพื้นที่ แต่ขาดบุคลากรในการดำเนินงาน คือ ผอ.กองช่าง เนื่องจากผู้อำนวยกองช่างที่เคยขอยืมตัวมาช่วยราชการจากองค์การบริหารส่วนตำบล หนองกราด ได้มีภาระหน้าที่ของต้นสังกัดจำนวนมากจึงไม่สามารถมาช่วยราชการได้ ส่งผลให้การดำเนินงานโครงการต่างๆที่ได้ขออนุมัติจ่ายงบประมาณจากท่านสมาชิกสภา อบต. เกิดความล่าช้า แต่ทั้งนี้ทางคณะผู้บริหารก็จะประสานงานและติดต่อหาบุคลากรที่มี ความสามารถมาปฏิบัติหน้าที่เพื่อให้การดำเนินงานขององค์การบริหารส่วนตำบลโนนเมือง พัฒนาเป็นไปตามวัตถุประสงค์ให้ได้ครับ

นายอำนวย บอขุนทด - มีสมาชิกท่านใดสอบถามเพิ่มเติมและมีเรื่องอื่น ๆ ที่จะเสนอที่ประชุมอีกหรือไม่ (ให้เวลา)

ประธานสภาฯ ถ้าไม่มี ผมขอนัดประชุมสภาองค์การบริหารส่วนตำบลโนนเมืองพัฒนา สมัยประชุมสามัญ

สมัยที่ ๓ ครั้งที่ ๒ ประจำปี พ.ศ. ๒๕๖๓ ในวันที่ ๑๔ สิงหาคม ๒๕๖๓ เวลา ๐๙.๓๐ น.

ณ ห้องประชุมองค์การบริหารส่วนตำบลโนนเมืองพัฒนา แล**ะ**ผมขอขอบคุณสมาชิกทุกท่านที่

ให้ความร่วมมือในการประชุมวันนี้ ผมขอปิดการประชุมสภาองค์การบริหารส่วนตำบลโนนเมือง

พัฒนา สมัยประชุมสามัญ สมัยที่ ๓ ครั้งที่ ๑ ประจำปี พ.ศ. ๒๕๖๓

-๑๖-

**ปิดประชุม เวลา ๑๔.๓๐ น.**

(ลงชื่อ) สิบเอก ยุทธภูมิ ขันทอง ผู้บันทึกรายงานการประชุม

(ยุทธภูมิ ขันทอง)

เลขานุการสภาองค์การบริหารส่วนตำบลโนนเมืองพัฒนา

**ความเห็นของคณะกรรมการตรวจรายงานการประชุม**

-ตรวจสอบถูกต้องแล้ว

(ลงชื่อ สุรชัย ยะสูงเนิน (ลงชื่อ) บุญช่วย เหิมขุนทด (ลงชื่อ) มณี เติมพุทรา

(นายสุรชัย ยะสูงเนิน) (นายบุญช่วย เหิมขุนทด) (นางมณี เติมพุทรา)

ประธานกรรมการ กรรมการ กรรมการ

**ความเห็นของประธานสภาองค์การบริหารส่วนตำบล**

-สภาองค์การบริหารส่วนตำบลโนนเมืองพัฒนา มีมติรับรองรายงานการประชุมครั้งนี้แล้ว

ในการประชุม สมัยสามัญ สมัยที่ ๓ ครั้งที่ ๒ ประจำปี พ.ศ. ๒๕๖๓

(ลงชื่อ) อำนวย บอขุนทด

(นายอำนวย บอขุนทด)

ประธานสภาองค์การบริหารส่วนตำบลโนนเมืองพัฒนา